Diari Oficial de la Generalitat Valenciana


Sumari del DOGV 5227, del 27-03-2006 (2006/3001)

Bases i convocatòria de proves selectives per a proveir una plaça d'auxiliar administratiu de l'administració general.
----------------------------------------------------------------------------------------------------------------------

### Dades del document

Número de DOGV
:   5227

Data del DOGV
:   27-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/3001


Data del document
:   08-03-2006

Organisme emissor
:   Ajuntament d'Almoradí

Tipus de document
:   Convocatòria

Descriptors 

:   * Almoradí
    * professió administrativa
    * administració local
    * concurs administratiu

Bases i convocatòria de proves selectives per a proveir una plaça d'auxiliar administratiu de l'administració general. [2006/X3001]  
Per Decret d'Alcaldia de data 3 de març de 2006 s'han aprovat les bases que regiran la convocatòria d'una plaça d'auxiliar administratiu de l'administració general, per mitjà d'oposició lliure. Per mitjà del present anunci se n'exposa al públic el text íntegre que a continuació es transcriu literalment:  
.Bases per a la provisió, per mitjà d'oposició lliure, d'una plaça d'auxiliar administratiu vacant en l'Ajuntament d'Almoradí.  
Primera. Objecte de la convocatòria.  
1. L'objecte de la present convocatòria de proves selectives és la provisió d'una plaça d'auxiliar administratiu d'Administració General, vacant en la plantilla de personal d'este ajuntament, Oferta Pública d'Ocupació de 2006. Si durant la tramitació del procediment quedaren vacants noves places en la plantilla d'auxiliars, el Tribunal podrà incrementar les places de la present convocatòria ampliant el nombre de places a disposició dels opositors.  
2. Esta plaça està classificada en l'Escala d'Administració General, Subescala Auxiliar. Està dotada de les retribucions bàsiques establides per al grup D, i les complementàries que corresponguen de conformitat amb la legislació vigent i acords municipals. La provisió d'estes places s'efectuaran per mitjà del sistema selectiu d'oposició lliure.   
3. Les presents bases es publicaran en el Butlletí Oficial de la Província i el Diari Oficial de la Generalitat Valenciana. L'anunci d'extracte d'esta convocatòria també es publicarà en el Boletín Oficial del Estado. Els successius anuncis es publicaran únicament en el Butlletí Oficial de la Província, al tauler d'edictes i en la pàgina web d'este ajuntament (http://www.aytoalmoradi.com).   
Segona. . Condicions generals dels aspirants  
1. Per a ser admés al present procés selectiu per a accés a la funció pública local, serà necessari:  
a) Posseir la nacionalitat espanyola o ser nacional dels altres Estat membre de la Unió Europea, amb les limitacions establides en l'art. 1 de la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres Estats Membres de la Unió Europea.  
b) Haver complit 18 anys d'edat.  
c) Estar en possessió del Títol de Graduat Escolar, Formació Professional de primer grau o equivalent.  
d) No patir malaltia o defecte físic que impedisca l'exercici de les corresponents funcions inherents a la plaça.  
e) No trobar-se inhabilitat penalment per a l'exercici de funcions públiques.  
f) No haver sigut separat, per mitjà d'expedient disciplinari, de qualsevol de les Administracions Públiques, ni trobar-se inhabilitat per a l'exercici de funcions públiques.  
g) Fer efectiu el pagament de la Taxa municipal per un import de 18'03 euros en concepte de drets d'examen, per mitjà d'ingrés bancari en el compte del Banc de València (núm. 0093/0711/11/0245852968), o per mitjà de rebut de la Tresoreria Municipal, o gir postal o telegràfic.  
Les condicions exigides anteriorment ho seran en relació a l'últim dia del termini per a la presentació d'instàncies.  
Tercera. De les instàncies  
1. Les instàncies en què se sol·licite prendre part en esta oposició lliure, es dirigiran a l'alcalde-president de l'Ajuntament, adjuntant justificant de l'ingrés de les taxes. En la pàgina web es publicarà el model d'instància que pot ser orientatiu.  
2. La presentació d'instàncies haurà de realitzar-se en el Registre General de l'Ajuntament (Plaça Constitució, 1. CP 03936), o en qualsevol de les formes previstes en l'article 38.4 de la Llei 30/1992, de 26 de novembre, dins del termini de 20 dies naturals, comptats a partir de l'endemà de la publicació de l'extracte d'esta convocatòria en el Boletín Oficial del Estado.  
Quarta. De l'admissió d'aspirants.  
1. Per a ser admesos a les proves selectives, bastarà que els aspirants manifesten en les seues instàncies reunir tots i cada un dels requisits exigits en la base segona referits a la data d'expiració del termini de presentació d'instàncies, que es comprometen a prestar el jurament o promesa previngut en el RD 707/1979, i que hagen abonat els drets d'examen.  
2. Una vegada finalitzat el termini de presentació d'instàncies, la Presidència dictarà una Resolució, en el termini màxim d'un mes, que declararà aprovades les llistes provisionals d'aspirants admesos i exclosos. En esta resolució, que es publicarà en el Butlletí Oficial de la Província, al tauler d'anuncis i en la web de l'Ajuntament, constarà el nom i cognoms dels aspirants admesos i exclosos i, si és el cas, el motiu de l'exclusió. Contra esta resolució es podrà presentar una reclamació en el termini de 10 dies hàbils, comptats a partir de l'endemà de publicació en el Butlletí Oficial de la Província. Les reclamacions seran acceptades o rebutjades per la resolució de l'Alcaldia que aprove la llista definitiva, que també es farà pública. En el cas que no existisquen exclosos en el procediment, la llista provisional podrà ser elevada a definitiva de manera automàtica i publicada directament en el BOP. Així mateix, en el cas que no es presenten reclamacions, la llista provisional d'admesos i exclosos s'entendrà elevada a definitiva sense necessitat nova publicació.  
3. En la mateixa resolució en què s'aprove la llista provisional d'aspirants admesos i exclosos, es fixarà la composició del tribunal qualificador, data i hora de realització del primer exercici de l'oposició i orde d'actuació dels aspirants que no puguen actuar conjuntament. Respecte a l'orde d'actuació, es determinarà prèviament per sorteig efectuat a este efecte.  
Quinta. Del Tribunal qualificador.  
1. El tribunal qualificador es constituirà pels membres següents:  
. President: el de la corporació o membre que delegue, que actuarà amb veu i vot.  
. Secretari: el de la corporació o funcionari que delegue. Amb veu, i vot.  
. Vocals:  
. Un representant de la Generalitat Valenciana, designat per la Direcció General d'Administració Local.  
. El regidor de Personal, o membre de la Corporació que delegue.  
. Dos funcionaris de carrera, designats per l'Ajuntament d'Almoradí .  
. Un representant sindical, nomenat per la Junta de Personal.   
La designació dels membres del tribunal inclourà la dels suplents respectius.  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisca, que col·laboraran amb el tribunal i tindran veu però no vot.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. En tot cas, hauran d'assistir el president i el secretari, titulars o suplents, indistintament. Així mateix, el tribunal esta facultat per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde a les mateixes, en tot el no previst en estes bases, i per a l'adequada interpretació de les mateixes. No es computaran a estos efectes els observadors i/o assessors especialistes.  
En cada sessió del tribunal, podran participar els membres titulars, i si estan absents, els suplents, però no podran substituir-se entre si en la mateixa sessió. Si una vegada constituït el tribunal i iniciada la sessió, s'absenta el president, este designarà d'entre els vocals concurrents el que li substituirà durant la seua absència. El mateix, per al supòsit d'absència del secretari. De cada sessió, el secretari estendrà una acta on es faran constar, com a mínim, les qualificacions dels exercicis de cada aspirant, i també els vots particulars que es produïsquen, amb la sol·lictud prèvia de qui els haja emés. Les actes numerades i rubricades per tots els assistents constituiran l'expedient, que reflectirà el procés selectiu dut a terme.  
Els membres del tribunal, a excepció del president, hauran de posseir una titulació igual o superior a la requerida per a esta convocatòria.  
Si els membres del tribunal, una vegada iniciades les proves, cessen en els seus càrrecs en virtut dels quals van ser designats, continuaran exercint les funcions corresponents en el tribunal fins que acabe totalment el procés selectiu. Si per qualsevol motiu el president, el secretari o els suplents necessaris, amb independència de les responsabilitats en què incórreguen, no volen o no poden continuar sent membres del tribunal, impedint la continuació del procediment selectiu per falta de titulars o de suplents necessaris, es consideraran vàlides les actuacions anteriors i previs els tràmits corresponents, es designaran els substituts de què han cessat, i posteriorment es realitzaran les actuacions que falten fins a la terminació del present procés selectiu.  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, estos s'abstindran d'intervindre i notificaran esta circumstància a l'Alcaldia. Així mateix, els aspirants podran recusar-los en la forma prevista en l'article 29 de l'esmentada llei.  
Els membres del tribunal, els possibles assessors i/o observadors, percebran les indemnitzacions que per raó del servici tinguen establides pel Reial Decret 236/1988, de 4 de març, en les quanties previstes per la Resolució de 22 de març de 1993, ambdós normes referides a l'administració central de l'estat, o en les disposicions estatals aplicables en el moment de la realització de les proves.  
Les indemnitzacions per assistència seran meritades per aquells que, havent sigut nomenats titulars o suplents, assessors i observadors, assistisquen personalment a les sessions que tinguen lloc. En el cas que es nomenen observadors, les indemnitzacions meritades per assistència seran equivalents al 50% de les meritades pels vocals.  
Este tribunal tindrà la categoria quarta, als efectes establits en la Resolució de 22 de març de 1993, pel que fa a percepció de les assistències que corresponguen als seus membres.  
Sexta. Sistema de selecció.  
Els exercicis d'oposició seran tres de caràcter eliminatori i obligatori.  
Primer exercici: consistirà a contestar per escrit a 50 preguntes tipus test, d'entre els temes que figuren en l'Annex I d'esta convocatòria, amb quatre respostes alternatives, de les quals només una és la correcta. El temps màxim de realització d'este exercici serà de 60 minuts.  
Segon exercici: La resolució d'un supòsit pràctic confeccionat pel Tribunal sobre qualsevol de les matèries incloses com a temari en l'Annex I. El supòsit pràctic podrà exigir la realització d'informes o propostes de resolució o la contestació a preguntes curtes sobre coneixements pràctics del lloc de treball. El temps màxim de realització de l'exercici serà determinat pel Tribunal.  
Tercer exercici: Consistirà en la realització d'una prova informàtica sobre un text que facilitarà el Tribunal, en la que l'aspirant haurà de demostrar el seu coneixement sobre el processador de textos Word davall l'entorn Windows 00 o XP. Es qualificarà la neteja, velocitat, exactitud del que copia i la correcció que present l'escrit.  
Sèptima. Qualificació.  
El primer exercici es qualificarà pels membres del tribunal de la forma següent:  
. Cada resposta correctament encertada es valorarà amb 0,2 punts.  
. Cada resposta errònia es penalitzarà amb 0,1 punts.  
. Les preguntes sense contestar o contestades en més d'una de les alternatives, entre les quals una de les respostes siga la correcta, no es puntuaran ni es penalitzaran.  
Els membres del Tribunal qualificaran tots els exercicis de l'oposició amb una puntuació de 0 a 10 punts cada un, sent eliminats els aspirants que no aconseguixen un mínim de 5 punts en cada un d'ells. La nota final de l'oposició serà la suma de les puntuacions obtingudes en els tres exercicis.  
Octava. Relació d'aprovats, presentació de documents i nomenament.  
L'orde de qualificació definitiva estarà determinat per la suma de les puntuacions obtingudes en tots els exercicis de l'oposició. Resultarà aprovat aquell aspirant que obtinga la major puntuació, i el Tribunal elevarà una proposta de nomenament a la Presidència de la corporació. En cap cas el tribunal podrà declarar que han superat la convocatòria un nombre d'aspirants superior a les vacants convocades.  
En cas d'empat entre diversos aspirants, l'orde s'establirà atenent en primer lloc a la major puntuació obtinguda en el segon exercici, i en segon lloc a l'obtinguda en el tercer exercici. Si persistix l'empat, este es dirimirà per sorteig públic. Els opositors proposats presentaran en la Secretaria de la corporació, dins del termini de 20 dies naturals, comptats a partir de la publicació de la llista de l'aspirant aprovat, els documents següents:  
1. Còpia autenticada del document nacional d'identitat, i de la titulació exigida per a la plaça, o justificant d'haver abonat els drets per a la seua expedició.  
2. Certificat mèdic acreditatiu de no patir malaltia o defecte físic que impedisca l'exercici de les corresponents funcions públiques pròpies de la plaça.  
3. Declaració jurada de no trobar-se sotmés en causa d'incapacitat o incompatibilitat.  
4. Declaració jurada de no haver sigut separat, per mitjà d'expedient disciplinari del servici de qualsevol de les Administracions Públiques, ni trobar-se inhabilitat per a l'exercici de funcions públiques.  
Els que tingueren la condició de funcionari de carrera, estaran exempts de justificar documentalment les condicions i requisits ja demostrats per a obtindre el seu anterior nomenament, havent de presentar un certificat de l'administració Pública de què depenga, que n'acredite la condició i totes les circumstàncies que consten en el seu full de servicis.  
Si dins del termini indicat i excepte casos de força major, alguns o tots els aspirants proposats no presenten la seua documentació o no reunixen els requisits exigits, no podran ser nomenats, i quedaran anul·lades totes les seues actuacions, sense perjuí de les responsabilitats en què haguera incorregut per falsedat en la instància en què va sol·licitar prendre part en l'oposició. En este cas, es formularà pel Tribunal una nova proposta de nomenament, per orde de major puntuació, a favor de l'aspirant que haja superat els exercicis.  
Una vegada efectuat el nomenament per l'Alcaldia, els aspirants nomenats, dins del termini de 20 dies hàbils, comptats des de l'endemà d'aquell en què li siga notificat el nomenament, hauran de prendre possessió. Els aspirants proposats i nomenats que no prenga possessió dins del termini assenyalat, sense causa justificada, decauran en el seu dret i no obtindran la condició de personal funcionari. En este cas, es formularà nova proposta de nomenament pel tribunal, per orde de major puntuació, a favor de l'aspirant que haja superat els exercicis.  
Novena. Borsa de treball.  
Finalitzat el procés selectiu, el President de la Corporació, d'acord amb la proposta del Tribunal, farà pública al tauler d'anuncis de l'Ajuntament una resolució definitiva contenint la relació dels aspirants que hagen superat el primer exercici teòric de la fase d'oposició. Amb eixa resolució definitiva es constituirà una llista de seleccionats per orde decreixent de puntuacions i amb preferència d'aquells que hagen superat tots els exercicis de l'oposició.  
Els integrants de la llista formada conforme al que establix el paràgraf anterior, podran ser cridats segons l'orde establit en la mateixa per a proveir les vacants o substitucions de llocs conjunturals d'idèntiques característiques a les convocades, per mitjà de nomenament interí. La renúncia al treball oferit, així com la no presentació de la documentació exigida en la convocatòria, suposarà l'exclusió de la borsa de treball, llevat que concórreguen alguna de les circumstàncies següents:  
1. Malaltia de l'interessat.  
2. Trobar-se en període de gestació  
3. Part o maternitat pel període legalment establit.  
Quan concloguen les circumstàncies previstes anteriorment perquè l'aspirant siga cridat, segons l'orde de les llistes, haurà de comunicar a l'Ajuntament i si és el cas acreditar per mitjà del document corresponent que es troba en situació de poder treballar.  
El termini màxim de vigència de la bossa serà de tres anys, a comptar de la data de la convocatòria.  
Deu. Impugnació  
Contra les presents bases, la corresponent convocatòria, la llista d'admesos i la resta d'actes que esgoten la via administrativa, cal interposar:  
A) Recurs de reposició, amb caràcter potestatiu, davant l'òrgan municipal que va dictar l'acte. El termini per a interposar tal recurs serà d'un mes, comptat des de l'endemà de la publicació de les presents bases en el Butlletí Oficial de la Província d'Alacant i Diari Oficial de la Generalitat Valenciana. Interposat el recurs, no podrà interposar-se recurs contenciós administratiu fins que aquell siga resolt expressament o se n'haja produït la desestimació per silenci pel transcurs d'un mes, comptat des de la data de la interposició, sense haver-se notificat la resolució, i en este cas quedarà expedita la via contenciosa administrativa.  
B) Recurs contenciós administratiu, directament, davant el Jutjat del Contenciós Administratiu d'Elx. El termini per a interposar el recurs és: a) de dos mesos, comptats des de la publicació de les presents bases en el Butlletí Oficial de la Província d'Alacant i Diari Oficial de la Generalitat Valenciana, si no s'ha interposat el potestatiu recurs de reposició; b) de dos mesos, comptats des del dia en què es notifique la resolució expressa del recurs de reposició; o, c) de dos mesos, comptats a partir del transcurs d'un mes des de la interposició del recurs de reposició sense haver-se'n notificat la resolució expressa.  
Contra les resolucions i els actes de tràmit que no posen fi a la via administrativa, quan estos últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, podrà interposar-se pels interessats el recurs d'alçada en el termini d'un mes davant l'òrgan superior jeràrquic del que els va dictar.  
Almoradí, 8 de març de 2006.. L'alcalde: Antonio Ángel Hurtado Roca.  
ANNEX I  
Part primera: Dret polític i Administratiu.  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. La Corona. El Poder Legislatiu.  
Tema 4. El Govern i l'administració de l'Estat.  
Tema 5. El Poder Judicial.  
Tema 6. Organització territorial de l'Estat. Els Estatuts d'Autonomia: el seu significat. L'Estatut de la Comunitat Autònoma Valenciana.  
Tema 7. L'Administració Pública en l'Ordenament Jurídic espanyol. Administració de l'Estat. Administracions Autònomes. Administració Local. Administració Institucional i Corporativa.  
Tema 8. La Llei 30/1.992, de Règim Jurídic de les Administracions Públiques i del Procediment Administratiu Comú: àmbit d'aplicació i principis generals. Llei 4/1999.  
Tema 9. Sotmetiment de l'administració a la Llei i al Dret. Fonts del Dret Públic.  
Tema 10. L'administrat. Col·laboració i participació dels ciutadans en les funcions administratives.  
Tema 11. L'acte administratiu. Principis generals del procediment administratiu.  
Tema 12. Fases del procediment administratiu general.  
Tema 13. Formes de l'acció administrativa. Foment. Policia. Servici Públic.  
Tema 14. El domini públic. El patrimoni privat de l'administració.  
Tema 15. La responsabilitat de l'administració.  
Part segona: Administració Local.  
Tema 16. Règim Local espanyol. Principis constitucionals i regulació jurídica.  
Tema 17. La Província en el Règim Local. Organització Provincial. Competències.  
Tema 18. El Municipi. El terme municipal. La població. L'empadronament.  
Tema 19. Organització municipal. Competències.  
Tema 20. Altres Entitats locals. Mancomunitats. Agrupacions. Entitats locals menors.  
Tema 21. Ordenances i Reglaments de les Entitats locals. Classes. Procediment d'elaboració i aprovació.  
Tema 22. Relacions entre ens territorials. Autonomia municipal i tutela.  
Tema 23. La funció pública local i la seua organització.  
Tema 24. Drets i deures dels funcionaris públics locals. Dret de sindicació. Seguretat Social.  
Tema 25. Els béns de les Entitats Locals.  
Tema 26. Els contractes administratius en l'esfera local. La selecció del contractista: normes generals del procediment de contractació.  
Tema 27. Intervenció administrativa local en l'activitat privada. Procediment de concessió de llicències.  
Tema 28. Procediment administratiu local. El registre d'entrada i eixida de documents. Requisits de la presentació de documents. Comunicacions i notificacions.  
Tema 29. Funcionament dels òrgans col·legiats locals. Convocatòria i orde del dia: actes i certificats d'acords.  
Tema 30. Hisendes locals: classificació dels ingressos. Ordenances fiscals.  
Tema 31. Règim jurídic de la despesa pública local.  
Tema 32. Els pressupostos locals.